Нацыянальны навукова-даследчы цэнтр маніторынгу азонасферы

Нацыянальны навукова-даследчы цэнтр маніторынгу азонасферы — падраздзяленне БДУ. Асноўныя задачы ННДЦ МА БДУ — маніторынг азонавага слою, прыземнай ультрафіялетавай радыяцыі, іншых параметраў атмасферы, выкананне навукова-даследчых работ па фізіцы атмасферы і сумежных пытаннях. Установа створана 14 чэрвеня 1997 г.

 Падраздзяленні 

 Лабараторыя фізікі атмасферы;
 Лабараторыя біяфатонікі;
 Лабараторыя аптычных сродкаў вымярэнняў;
 Лабараторыя сродкаў аўтаматызацыі;
 Інфармацыйна-аналітычны цэнтр;
 Азонаметрычная станцыя N 354 GAW;
 Сектар метралогіі.

 Асноўныя напрамкі дзейнасці цэнтра 

 Даследаванні ў галіне фізікі азонасферы і праблем захавання азонавага слою.
 Аператыўны маніторынг, аналіз і прагноз стану азонасферы і ўзроўняў прыземнага УФ — выпраменьвання, абмен інфармацыяй з айчыннымі, замежнымі даследчымі цэнтрамі і міжнароднымі арганізацыямі.
 Правядзенне вымярэнняў у адпаведнасці з праграмай Сусветнай метэаралагічнай арганізацыі Global Atmosphere Watch.
 Даследаванне медыцынскіх і біялагічных аспектаў ўздзеяння УФ — выпраменьвання і хімічных рэчываў, якія забруджваюць атмасферу.
 Распрацоўка і стварэнне новай вымяральнай апаратуры для маніторынгу атмасферы.
 Забеспячэнне вучэбнага працэсу і павышэнне кваліфікацыі айчынных і замежных спецыялістаў у галіне маніторынгу азонасферы і распрацоўкі новай вымяральнай апаратуры.

Катэгорыя:Беларускі дзяржаўны ўніверсітэт
Катэгорыя:1997 год у Мінску